Վերապատրաստումը ընթացավ ինտերակտիվ մեթոդներով, գործնական աշխատանքների, դերային խաղերի միջոցով, ակտիվ քննարկումներով և բանավեճերով: Մասնակիցները կիսվեցին իրենց կարծիքներով, ինչպես նաև մտահոգություններով: Մասնակիցներից շատերը գտնում են, որ մասնագիտական կողմնորոշման և կարիերայի ուղղորդման ծառայությունները զբաղվածության ծրագրերում այսօր արդիական են և անհրաժեշտ, քանի որ ներկայումս տարածքային կենտրոններ այցելող շահառուների մեծ մասը չունի մասնագիտություն, իսկ մյուս մասը թեև ունի մասնագիտություն, բայց համարվում է երկարատև գործազուրկ: Այս առումով կայուն զբաղվածության առաջնային խնդիրը մասնագիտության և կարիերայի մասին տեղեկատվության, խորհրդատվության, մոտիվացիայի և ինքնորոշման ծառայությունների իրականացումն է: